**Лазар Васовић** је рођен 29. јула 1997. у Горњем Милановцу. Гимназију „Таковски устанак“, општи тип, завршио је 2016. као ђак генерације, након чега је уписао основне академске студије Информатике на Математичком факултету Универзитета у Београду. Дипломирао је у септембру 2020, са просечном оценом 9,66. Одмах након тога уписао је мастер академске студије Информатике на истом факултету и остварио просек 9,83 на основу положених испита. Током студија, учествовао је на алгоритамском такмичењу у оквиру пројекта *MATF++*, на смотри радова у оквиру Десетог симпозијума „Математика и примене“, као и на постер сесији у оквиру биоинформатичке конференције *BelBI2021*.